IZVJEŠĆE SA 4. SJEDNICE GRADSKOG VIJEĆA GRADA OTOKA

Na četvrtoj sjednici Gradskog vijeća usvojen je drugi Rebalans proračuna za tekuću godinu te Program gradnje i održavanja objekata i uređaja komunalne infrastrukture i Program utroška šumskog doprinosa. Vijećnici su dali suglasnost na Odluku za provedbu ulaganja u „Građevinu javne društvene namjene – Dom kulture“ Komletinci, na izmjene i dopune Kriterija za utvrđivanje odmora i dopusta radnika i Financijskog plana Dječjeg vrtića Pupoljak. Donesena je i Odluka o osiguranju sredstava za daljnje sufinanciranje projekta „Razvoj vodno-komunalne infrastrukture na području aglomeracije“ kao i zasnivanju prava služnosti u korist HEP ODS Elektra Vinkovci u svrhu opskrbe električnom energijom novoizgrađenog Bioekološko-edukacijskog centra Virovi.

Sve odluke predložene na sjednici donesene su jednoglasnom odlukom vijećnika Gradskog vijeća.